ΗΧΟΣ FM 94.2 Μουσικό Ραδιόφωνο

Παιδική παράσταση "Γκριμ και Γκριμ"
2023-06-20 20:30 - 22:30 (Europe/Athens) | Θέατρο Ερωφίλη, Λόφος Φορτέτζα, Ρέθυμνο
Παιδική Παράσταση από την Θεατρική Ομάδα Τόπι
“Γκριμ και Γκριμ” τα παραμύθια των παραμυθιών !!
Τρίτη 20 Ιουνίου Ρέθυμνο Θέατρο Ερωφίλη Φορτετζα

Η αγαπημένη θεατρική ομάδα ΤΟΠΙ μετά τις επιτυχίες «Ο τρομερός εχθρός και ο αλυσοδεμένος ελέφαντας» του Χ. Μπουκάι και «Παραμύθια για να σπάτε κέφι» του Τζιάνι Ροντάρι, παραστάσεις που παρακολούθησαν χιλιάδες θεατές σε ολόκληρη την Ελλάδα, με την σκηνοθετική υπογραφή του Δημήτρη Πλειώνη, εμπνέεται από τα παραμύθια των αδελφών Γκριμ και δημιουργεί ένα ολοκαίνουργιο έργο γεμάτο συναισθήματα και μηνύματα για τα σημερινά παιδιά.
Διασκευή / Σκηνοθεσία : Δημήτρης Πλειώνης
Κίνηση: Αγνή Παπαδέλη Ρωσσέτου
Σκηνογράφος / ενδυματολόγος : Στέλλα Μαγκανά
Πρωτότυπη μουσική: Νάσσος Σωπύλης
Κατασκευή σκηνικού: Σπύρος Παναγιωτόπουλος
Βοηθός Σκηνοθέτη Μαρία Σαρέλη
Φωτογραφίες Μαρίτα Αμοργιανού
Πρωταγωνιστούν:
Νάντια Καβουλάκου , Στέλλα Μαγκανά , Μάνος Στεφανάκης , Δημήτρης Πλειώνης
Διάρκεια παράστασης 80 λεπτά
Ωρα Εναρξης : 20:45 – οι πόρτες ανοίγουν στις 20:00
Προπώληση 10 ευρώ / Γενική Είσοδος 12 ευρώ
Διαδικτυακά προπώληση www.ticketservices.gr
Σημεία Προπώλησης Ρέθυμνο : Βιβλ. Κλαψινάκης – Κιόσκι Δήμου Πλ. 4 Μαρτύρων

Η μουσική παράσταση 'Αλάργα ξένε μ' το χορό' στο Ρέθυμνο
2023-06-20 20:30 - 23:30 | Πλατεία Μικρασιατών, Ρέθυμνο
Ο Δήμος Ρεθύμνου σε συνεργασία με το εργαστήρι Θεάτρου-Κινηματογράφου-Μουσικής του τμήματος Φιλολογίας του Πανεπιστημίου Κρήτης, σας προσκαλούν στην μουσικοχορευτική παράσταση ‘Αλάργα ξένε μ’ το χορό’ με τους ωφελούμενους συμμετέχοντες του προγράμματος “Η τέχνη του ρυθμού στην εκπαίδευση” αξιώνοντας την μουσική πράξη ως κοινωνικό αγαθό για την ευημερία, την πρόοδο και την κοινωνική συνοχή.

Συμπράττουν με τους εκλεκτούς σολίστες Βασίλη Μπαλογιάννη στο κλαρίνο, Παναγιώτη Σάκκουλα στο στεριανό λαούτο, Μάλαμα Πατρέλη και Δήμο Παπατζαλάκη στο τραγούδι και παρουσιάζουν τραγούδια και χορούς από την Θράκη, την Μακεδονία, την Ήπειρο, την Στερεά Ελλάδα και τα νησιά του Αιγαίου με κοινό θέμα την αναγκαστική φυγή και τον ξενιτεμό.

Η εκδήλωση θα γίνει στην πλατεία Μικρασιατών Ρεθύμνου, την Τρίτη 20 Ιουνίου στις 20:30.
Αφιερώνεται στις χαμένες ψυχές και σε όσες αναζητούμε ακόμα από το ναυάγιο της Πύλου.

Η είσοδος είναι ελεύθερη για το κοινό.

Active Member live
2023-06-20 21:30 - 23:30 | Θέατρο Μυθωδία, Γεράνι
ACTIVE MEMBER
“ANTIΣΤΡΟΦΗ” TOUR 2023
Θέατρο Μυθωδία
Γεράνι Ρεθύμνου
Τρίτη 20 Ιουνίου 2023

Το θρυλικό low bap γκρουπ συμπληρώνει φέτος 31 χρόνια δράσης και το γιορτάζει με μια περιοδεία σε Ελλάδα κι εξωτερικό.

Μια “Αντιστροφή” λοιπόν όπως λένε οι ίδιοι προς τα όμορφα που δεν κατάφεραν να χαρούν, ενώ εκείνα υπήρχαν γύρω τους όλα αυτά τα
χρόνια. Ο ιδρυτής των Active Member Μιχάλης Μυτακίδης (B.D. Foxmoor) είναι σίγουρα ο πιο ενεργός καλλιτέχνης στο παγκόσμιο hip hop.
Mέχρι τώρα έχει 122 δισκογραφικές δουλειές, χιλιάδες συναυλίες στο ενεργητικό του, βιβλία, ντοκιμαντέρ, μουσική για ταινίες και για θέατρο. Με το βάθεμα του στην τέχνη του έχει κερδίσει ήδη τον τίτλο του μεγαλύτερου ποιητή των καιρών μας. Το τίμημα όμως ήταν μεγάλο γιατί όντας μόνιμα απορροφημένος από τα σκαρώματα του δεν κατάφερε να χαρεί όσα ο ίδιος έφτιαξε. Εδώ είναι που ο γιος του Ramon και μέλος του γκρουπ πια έρχεται να του θυμίσει.
Επίσης η επιθυμία, η νοιάξη και η στήριξη του κόσμου έπαιξαν μεγάλο ρόλο στην απόφαση αυτή για μια περιοδεία αναδρομή, αφήγηση της ουσίας του low bap και “αντιστροφή” όπως οι ίδιοι την βάπτισαν. Είναι η κατάλληλη στιγμή για κάτι τέτοιο. Τώρα που παράλληλα γυρίζονται ένα βιογραφικό ντοκιμαντέρ για τη ζωή του B.D. Foxmoor κι εκδίδονται δύο βιβλία (ένα με τους στίχους του από το 2006 και μετά, 700 σελίδων και η βιογραφία του από γνωστό εκδοτικό οίκο). Μαζί τους στην περιοδεία αυτή θα είναι ο Jamoan με τις κιθάρες, τη φωνή του κι όχι μόνο και μια παρουσία ακόμα έκπληξη.
Στον ήχο θα είναι ο Σάκης Πυριόχος κι ο Μιχάλης Σκαράκης.

INFO:
ACTIVE MEMBER
“ΑΝΤΙΣΤΡΟΦΉ ” TOUR 2023.
Τρίτη 20.06.2023
Θέατρο Μυθωδία
Γεράνι Ρεθύμνου

Ώρα έναρξης:21:30
Γενική Είσοδος:15€
Early Bird : 13€

Latin party
2023-06-20 22:00 - 23:30 | Nuvel, Νεάρχου 47, Ρέθυμνο
LATIN PARTY | TUESDAY 20/06
Η σχολή χορού Ahinama D.C. Rethymno σας προσκαλεί όλους και όλες στο πάρτυ μας αυτήν την Τρίτη 20/06 για χορό μέχρι τελικής πτώσης!

Φυσικά στο Nuvel Lounge Cafe (Νεαρχού 47, παλιά πόλη)
Doors open: 22:00
Let’s burn the dance floor!

Γιορτή σχολών χορού
2023-06-21 19:00 - 23:30 | Πλατεία Μικρασιατών, Ρέθυμνο
• 50 χρόνια Όμιλος Βρακοφόρων Κρήτης •
Τετάρτη 21 Ιουνίου, Πλατεία Μικρασιατών
19:00
Σας περιμένουμε όλους!

Θεατρομουσικοχορευτική παράσταση «Μεγαλώνοντας στην Κρήτη»
2023-06-21 20:00 - 2023-06-22 22:30 | Θέατρο Ερωφίλη, Λόφος Φορτέτζα, Ρέθυμνο
Θέατρο «Ερωφίλη» Φορτέτζα – «Μεγαλώνοντας στην Κρήτη»
Λαογραφικός Όμιλος ΧΟΡΟΚΡΗΤΕΣ
Θεατρομουσικοχορευτική Παράσταση
Τετάρτη 21 και Πέμπτη 22 Ιουνίου 2023
Ώρα έναρξης 20:00

Ο Λαογραφικός Όμιλος Χοροκρήτες σας καλεί να παρακολουθήσετε τους μικρούς και μεγάλους μαθητές του να δίνουν τον καλύτερο τους εαυτό για να γίνουν οι ίδιοι άξιοι συνεχιστές της κρητικής παράδοσης.
Θα παρουσιάσουν θεατρικά δρώμενα παρμένα από την μικρή μας καθημερινότητα, καθώς και Παραδοσιακούς χορούς και τραγούδια της Κρήτης μας που δούλευαν όλη τη χρονιά. Στο διήμερο αυτό ο θεατής με ευκολία θα διακρίνει ότι όταν οι ομάδες βαδίζουν στα χνάρια της παράδοσης μας με σεβασμό, ταπεινότητα αλλά και συνάμα εμπιστοσύνη στις δυνάμεις του ατόμου σαν μέλος της ομάδας, η κοινωνία μας θα διατηρήσει το ανθρώπινο της πρόσωπο σε πείσμα των καιρών.

Έκθεση φωτογραφίας «Της Σαμαριάς το Πέρασμα – Το φυσικό και ανθρωπογενές κεφάλαιο του Εθνικού Δρυμού»
2023-06-22 10:00 - 2023-07-04 21:00 | Σπίτι του πολιτισμού
Ημερ/νίες
22/06/2023 – 14/07/2023 ώρα 10:00-14:00 & 18:00-21:00

Τοποθεσία
Σπίτι του Πολιτισμού, Οδός Βερνάδου (δίπλα από το Ωδείο), Ρέθυμνο

Είσοδος
Ελεύθερη Είσοδος

Στην παλιά πόλη Ρεθύμνης θα παρουσιάζεται από τις 22 Ιουνίου ως τις 14 Ιουλίου η έκθεση φωτογραφίας «Της Σαμαριάς το Πέρασμα – Το φυσικό και ανθρωπογενές κεφάλαιο του Εθνικού Δρυμού», η οποία περιλαμβάνει σπάνιες εικόνες της περιοχής από την ίδρυση του Εθνικού Δρυμού Σαμαριάς έως σήμερα.
Η έκθεση διοργανώθηκε από τη Μονάδα Διαχείρισης Εθνικού Πάρκου Σαμαριάς και Προστατευόμενων Περιοχών Δυτικής Κρήτης του Οργανισμού Φυσικού Περιβάλλοντος και Κλιματικής Αλλαγής (ΟΦΥΠΕΚΑ), με αφορμή την επέτειο των 60 χρόνων ίδρυσης του Εθνικού Δρυμού και παρουσιάστηκε ήδη με επιτυχία στο Ξυλόσκαλο Ομαλού, στα Χανιά και στο Ηράκλειο.
Η έκθεση φωτογραφίας επιχειρεί να αναδείξει τη σπουδαιότητα και να τονίσει την ανάγκη προστασίας ενός τόπου με μοναδική φυσική, ιστορική και πολιτισμική αξία. Ο προστατευόμενος αίγαγρος, οι κορυφές των Λευκών Ορέων, η μοναδική βιοποικιλότητα, η ζωή στο φαράγγι, η Αγία Ρουμέλη ως τελικός προορισμός, αποτελούν «σταθμούς» αυτού του φωτογραφικού ταξιδιού.
Οι φωτογραφίες προέρχονται από το αρχείο της Μονάδας Διαχείρισης Εθνικού Πάρκου Σαμαριάς και Προστατευόμενων Περιοχών Δυτικής Κρήτης του ΟΦΥΠΕΚΑ, από το αρχείο Αντώνη Πλυμάκη, από τον Ορειβατικό Σύλλογο Χανίων, καθώς και από πολλούς φωτογράφους ή συλλέκτες που ανταποκρίθηκαν σε σχετικό κάλεσμα του ΟΦΥΠΕΚΑ.
Στο Ρέθυμνο, η έκθεση τελεί υπό την αιγίδα του Δήμου Ρεθύμνης και φιλοξενείται στο Σπίτι του Πολιτισμού, στην παλιά πόλη (δίπλα στο Ωδείο), με είσοδο ελεύθερη για το κοινό, καθημερινά 10:00-14:00 & 18:00-21:00.
ΟΦΥΠΕΚΑ
Ο Οργανισμός Φυσικού Περιβάλλοντος και Κλιματικής Αλλαγής (Ο.ΦΥ.ΠΕ.Κ.Α.) είναι Νομικό Πρόσωπο Ιδιωτικού Δικαίου και σκοπός του είναι η εφαρμογή της πολιτικής που χαράσσει το υπουργείο Περιβάλλοντος και Ενέργειας, με αιχμή τις βιώσιμες πρακτικές, για τη διαχείριση των προστατευόμενων περιοχών στην Ελλάδα, τη διατήρηση της βιοποικιλότητας, την προώθηση και υλοποίηση δράσεων αειφόρου ανάπτυξης και την αντιμετώπιση της κλιματικής αλλαγής.
Εποπτεύεται από το υπουργείο Περιβάλλοντος και Ενέργειας, έχει διοικητική και οικονομική αυτοτέλεια και λειτουργεί προς όφελος του δημοσίου συμφέροντος κατά τους κανόνες της ιδιωτικής οικονομίας.

Ομοιόστασις | Homeostasis: Maelee Lee
2023-06-23 19:30 - 2023-08-08 22:00 | Φορτέτζα
Ομοιόστασις | Homeostasis: Maelee Lee
Επιμέλεια: Θάλεια Βραχοπούλου
Αίθουσα Πυροβολικού, Φορτέτσα – Ρέθυμνο
Εγκαίνια: Παρασκευή, 23 Ιουνίου 2023, 19:30

Το Μουσείο Σύγχρονης Τέχνης Κρήτης με χαρά παρουσιάζει την έκθεση Maelee Lee: Homeostasis, σε επιμέλεια της Dr. Θάλειας Βραχοπούλου. Η έκθεση εγκαινιάζεται στις 23 Ιουνίου, με ώρα έναρξης στις 7:30 μ.μ., στο Κτήριο Πυροβολικού, στη Φορτέτσα Ρεθύμνου.

Ο όρος «ομοιόσταση» περιγράφει την ενδόμυχη λειτουργία μίας μορφής ζωής (life form), μέσω της οποίας, ο ζωντανός οργανισμός συντηρεί τις εσωτερικές του συνθήκες, σταθερές και όμοιες, ανεξάρτητα από όλες τις εξωτερικές μεταβολές. Η ομαλή διατήρηση της θερμοκρασίας του σώματος, η συγκέντρωση της γλυκόζης στο αίμα, όπως και η ρύθμιση της οξύτητάς (pH) του, αποτελούν πολύτιμα εργαλεία, δικλείδες ασφαλείας και βιολογικούς θερμοστάτες, μέσω των οποίων, προστατεύεται η εύθραυστη υγεία ενός ζωντανού όντος. Παρομοίως, η φιλοσοφική ιδέα ότι ο πλανήτης μας συνιστά έναν ζωντανό οργανισμό, ο οποίος ενέχει ομοίως μία «ψυχή», τη γνωστή «anima mundi», υπάρχει ήδη στον Πλάτωνα, ή στον Στωικισμό, ενώ η ίδια σκέψη επανέρχεται ξανά σήμερα, διαφορετικά εκφρασμένη ως «the Gaia Hypothesis», ή «Gaia Principle».

Ο James Lovecock, στο βιβλίο του, «The Vanishing Face of Gaia: A Final Warning» την ορίζει ως εξής: «μία αντίληψη της Γης που εισήχθη τη δεκαετία του ‘80 και τη βλέπει ως ένα αυτορρυθμιζόμενο σύστημα που αποτελείται από το σύνολο των οργανισμών, τα επιφανειακά πετρώματα, τον ωκεανό και την ατμόσφαιρα, στενά συνδεδεμένα μεταξύ τους ως ένα εξελισσόμενο σύστημα. Η θεωρία αναφέρει ότι αυτό το σύστημα έχει έναν στόχο – τη ρύθμιση των επιφανειακών συνθηκών έτσι ώστε να είναι όσο το δυνατόν πιο ευνοϊκές για τη ζωή».

Έτσι, η Γη περιέχει ομοίως τη δική της ομοιοστατική λειτουργία, η οποία φροντίζει πυρετωδώς να διατηρήσει ομαλά το πολύτιμο φαινόμενο της «ζωής» έναντι των «βλαβερών» ανθρώπινων, και μη-ανθρώπινων παθογενειών. Ο κτηνώδης χωρισμός του πλανήτη σε αντιμαχόμενα κράτη-έθνη, ο επικείμενος κίνδυνος των ατομικών όπλων, ή ενός επερχόμενου πυρηνικού ολοκαυτώματος, όπως και η διαφαινόμενη άνοδος της τεχνητής νοημοσύνης εν μέσω παγκόσμιων οικονομικών, πολιτικών, τεχνολογικών και πολιτιστικών «συγκρούσεων», ή οι αδυσώπητες καταστροφές μιας ασταμάτητης κλιματικής αλλαγής συνιστούν έναν τρομερό κίνδυνο για την εξισορροπητική δραστηριότητα ολόκληρου του πλανήτη, καθώς και για τις πολλές κοινωνικές δομές, οι οποίες σιγά σιγά αποδομούνται ένεκα της ισχνής τους ανικανότητας να συγκρατήσουν τις αντικρουόμενες ορμές μίας μαινόμενης ανθρωπότητας.

Τα πολυσύνθετα έργα της Lee Mae Lee, από τη σειρά “Homeostasis”, επιλεκτικά εμποτισμένα με έναν οπτικό και υλικό «μαξιμαλισμό», παρόμοιο με τα έργα του Vik Muniz, εκφράζουν εξαιρετικά την αβάσταχτη ανησυχία για μία χαμένη «ομοιόσταση» ενός άρρωστου πλανήτη-οργανισμού: μία σύγχρονη, ακτιβιστική «Κραυγή» κατά των νοσοφόρων συνθηκών, οι οποίες καταστρέφουν τη λεπτεπίλεπτη ισορροπία της Γης, αλλά και ένα μοντέρνο, θριαμβευτικό «memento mori» σε σχέση με την ατέρμονη ρευστότητα όλων των πραγμάτων, ή όπως η Lee Mae Lee δηλώνει: «To έργο μου αφορά στο οντολογικό ζήτημα, δηλαδή στα ερωτηματικά για τη ζωή και τον θάνατο καθώς και στη δημιουργία και την εξαφάνιση των λαών και των εθνών. Ξεκινά από το ζήτημα της οργανικής σχέσης μεταξύ της ανόδου και της παρακμής διαφόρων εθνών και της αντικατάστασης των λαών, της ιστορίας του πολιτισμού που έχει επαναλάβει τον κύκλο ολόκληρου του ανθρώπινου είδους και του πεπερασμένου της ζωής».

Πρόκειται για μία μεγάλη εγκατάσταση που τοποθετείται στους δύο ορόφους του Βενετσιάνικου Πυροβολικού στη Φορτέτσα του Ρεθύμνου, η οποία αναπτύσσεται με τη συμμετοχή πρωτογενών και έντεχνων υλικών.

Η διάρκεια της έκθεσης θα είναι από τις 23 Ιουνίου έως τις 8 Αυγούστου 2023.

T.E.I. SPASTA summer
2023-06-23 22:00 - 23:30 | Τμήμα Μηχανικών Μουσικής Τεχνολογίας & Ακουστικής, Ευαγγέλου Δασκαλάκη, Περιβόλια
Το ΤΕΙ SPASTA επιστρέφει στις 23 Ιουνίου στο γνωστό πάρκινγκ για το τελευταίο τειτζόπαρτο της σεζόν
Οι τειτζίτζικες και οι τειτζιτζίκισσες σας ετοιμάζουν παρτάρα καλοκαιρινή με ποτάκια, μπυράκια, ηχοσυστηματάρα και μουσικάρες
Περισσότερες πληροφορίες σύντομα, μείνετε συντονισμένοι!!!

Εισβολέας live
2023-06-25 21:30 - 23:30 | Θέατρο Μυθωδία, Γεράνι
Ο Εισβολέας έρχεται με φόρα και την ξεσηκωτική ενέργεια που γνωρίζουμε, για εκρηκτικά live όπου όλα έχουν τη θέση τους, η μουσική, η παρέα, το κέφι, ο κοινωνικός προβληματισμός. Εκεί που η ραπ συνδυάζεται με το ρεμπέτικο, τα μπλουζ, τις μουσικές της Μεσογείου και με όσες άλλες μουσικές αγαπά. Με εύστοχες ρίμες και μερακλίδικα ρεφρέν.

Γιατί ο Λιάκος εξελίσσεται διαρκώς.

Σταθερά επίκαιρος, ποτέ εφησυχασμένος και πάντα δημιουργικός.
Άιντα Λιάκο!

ΕΙΣΒΟΛΕΑΣ Full Band
Λιάκος Παπανικολός – ρίμες, τραγούδι
Ανδριάνα Αχιτζάνοβα – τραγούδι
Βαγγέλης Καραπέτρος – βιολί, κιθάρα
Σπύρος Βρυώνης – κιθάρα
Νικόλας Κανάς – πλήκτρα
Κωνσταντίνος Σπηλιωτόπουλος – μπάσο
Σωτήρης Ντούβας – τύμπανα
Γιώργος Βερυκάκης – ηχοληψία
Artwork: Jean p.inked
Παραγωγή: Fishbowl Music Tank
Πληροφορίες: info@fishbowl.gr
Early Birds 13€
Γενική είσοδος 15€

Χοροθεατρική παράσταση με θέμα τη Μικρασιατική καταστροφή
2023-06-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Η σχολή Ελίνας Παναρετάκη σας προσκαλεί στην χοροθεατρική παράσταση με θέμα τη Μικρασιατική καταστροφή και τίτλο: “Η Σμύρνη μάνα καίγεται “.
Η αρχοντική Σμύρνη, οι διωγμένοι, μάνες που ψάχνουν τα παιδιά τους σε μία Σμύρνη που καίγεται. Ο πόνος, ο ξεριζωμός και τέλος μια νέα πατρίδα ,μέσα από τη χορευτική προσέγγιση των καθηγητών και των μαθητών της σχολής .
Δευτέρα 26 Ιουνίου 2023
Θέατρο Ερωφίλη – Κάστρο Fortezza
Ώρα 21:30
Είσοδος ελεύθερη

Χοροθεατρική παράσταση: Η Σμύρνη μάνα καίγεται
2023-06-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
100 Χρόνια από την Μικρασιατική Καταστροφή

Θεατρική παράσταση: «Αίας» του Γιάννη Ρίτσου
2023-06-27 08:00 - 17:00
ΓΙΑΝΝΗ ΡΙΤΣΟΥ
ΑΙΑΣ

Η παράσταση «Αίας» του Γιάννη Ρίτσου, καλοκαιρινή παραγωγή του ΔΗΠΕΘΕ Κρήτης, για την περίοδο 2022-23, κάνει πρεμιέρα στα Χανιά, στο Αρχαίο Θέατρο της Απτέρας στις 30 Ιουνίου, σε σκηνοθεσία Βασίλη Παπαβασιλείου και με μια εξαιρετική ομάδα ηθοποιών και συντελεστών. Η παράσταση θα περιοδεύσει στη συνέχεια σε όλη την Κρήτη και σε επιλεγμένα Φεστιβάλ στην Αθήνα.
Ο Γιάννης Ρίτσος έγραψε το θεατρικό αφηγηματικό μονόλογο «Αίας», στα χρόνια της εξορίας του στη Λέρο και τη Σάμο (1967-1969).
Ο «Αίας» είναι ένας από τους 17 μονολόγους που συγκροτούν το μείζον έργο του Γ.Ρίτσου «Τέταρτη Διάσταση»(1956-1975). Οι ήρωες αυτών των μονολόγων, σχεδόν όλοι πρόσωπα των αρχαίων μύθων ή της τραγωδίας, βρίσκουν συχνά τη θέση τους στη θεατρική σκηνή.
«Το θέατρο του Ρίτσου είναι ένα θέατρο γλώσσας και ιδεών. Το ανθρώπινο πάθος, είτε τη «γυναικεία» ψυχή αφορά είτε την «ανδρική», φωτίζεται στοργικά και συνάμα ανελέητα ως έρμαιο μιας υπέρτερης διαπλοκής δυνάμεων, που φέρουν τα ωραία ονόματα Πόθος, Δόξα, Ομορφιά και συνθέτουν το δίχτυ της Μοίρας μας. Στους «μονολόγους» του Ρίτσου το πάθος δεν εκτίθεται ως άμεσο βίωμα αλλά ως αναδρομή. Όχημα αυτής της αναδρομής είναι η γλώσσα. Κάτι περισσότερο: η γλώσσα και το παιχνίδι της είναι η μόνη ταυτότητα των ηρώων του. Οι κατά συνθήκη ονομασίες Αίας, Ορέστης, Ελένη κλπ δεν σηματοδοτούν ατομικές οντότητες αλλά κόμπους του Μύθου ή, μ’ άλλα λόγια, της ακατάλυτης δύναμης του Απρόσωπου που εξυφαίνει, που πλέκει τη μικρή ζωή του καθενός μας. Τι άλλο έκανε η αρχαία τραγωδία;» τονίζει ο σκηνοθέτης.
Εξέχουσα θεατρική εμπειρία, υπήρξε η παράσταση «Ελένη» του Γιάννη Ρίτσου σε σκηνοθεσία Βασίλη Παπαβασιλείου, που παίχτηκε επί 10 χρόνια σε διαφορετικούς χώρους και γνώρισε τεράστια επιτυχία. Ο ίδιος ο Β. Παπαβασιλείου ερμήνευσε τον ομώνυμο ρόλο και για την ερμηνεία του τιμήθηκε με το βραβείο καλύτερης ανδρικής ερμηνείας «Κάρολος Κουν» από την Ένωση Ελλήνων θεατρικών και μουσικών κριτικών (2001). Το έργο παρουσιάστηκε και από το ΔΗ.ΠΕ.ΘΕ.Κρήτης τον Απρίλιο του 2010, στο Βενιζέλειο Ωδείο Χανίων.
ΣΗΜΕΙΩΜΑ ΣΚΗΝΟΘΕΤΗ
Ο Αίας έχει παραπλανηθεί. Υποκύπτει στην παραπλάνηση που οργανώνει η Αθηνά και στρέφεται ενάντια στα ζώα νομίζοντας ότι εξοντώνει ανθρώπους, τους εχθρούς του, γιατί ο Αίας είναι ήρωας ενός άλλου κόσμου, μιας εποχής που έχει παρέλθει. Είναι η εποχή που τέλος της διαμάχης σήμαινε απαραίτητα τέλος των μονομάχων. Την άλλη μέρα συνειδητοποιεί την πλάνη του. Τον πνίγει η ντροπή. Τον εκμηδενίζει η καταισχύνη. Το έργο του Σοφοκλή μας λέει ότι πέρασε πια ο καιρός που ο κόσμος χρειαζόταν την αξία του σπαθιού, δηλαδή ο κόσμος του Αίαντα, τώρα οι άνθρωποι είναι έτοιμοι να αναγνωρίσουν την αξία του νου. Είναι ο κόσμος του Οδυσσέα. Το έργο του Γιάννη Ρίτσου από τη δική του μεριά συνομιλεί με το κείμενο του μεγάλου τραγικού διασταυρώνοντας τις αρετές της γλωσσικής εικονοπλασίας με τη δύναμη

της θεατρικής συνθήκης. Ανήκει στην περίοδο της μεγάλης ωριμότητας του ποιητή όπως και τα υπόλοιπα κείμενα της “Τέταρτης Διάστασης”. Μέσα στο ζόφο της δικτατορίας ο Ρίτσος πιάνεται από τους ήρωες του αρχαίου κόσμου, υπερασπιζόμενος την ισχύ και τη μαγεία της γλώσσας μας σε έναν καιρό που το εθνικό γλωσσικό μας όργανο δεχόταν μια συστηματική επίθεση από τους θεράποντες της ανοησίας και της πατριδοκαπηλείας.

ΣΥΝΤΕΛΕΣΤΕΣ
Σκηνοθεσία: Βασίλης Παπαβασιλείου
Σκηνικά-Κοστούμια: Άγγελος Μέντης
Φωτισμοί: Αλέκος Γιάνναρος
Σύνθεση ηχοτοπίων: Jan Van Angelopoulos
Συνεργάτις Σκηνοθέτις: Νικολέτα Φιλόσογλου
Φωτογραφίες αφίσας – προβών – trailer: Πάτροκλος Σκαφίδας
Φωτογραφίες παράστασης: Γιώργος Αναστασάκης

Ερμηνεύει ο Μανώλης Μαυροματάκης
Συμμετέχει η Μάγδα Καυκούλα

Παραστάσεις:
Χανιά, 30 Ιουνίου, 1 και 2 Ιουλίου, Αρχαίο Θέατρο Απτέρας, 21:30, Γενική είσοδος 15€
Ηράκλειο, 6 και 7 Ιουλίου, Κηποθέατρο «Μ. Χατζιδάκις», 21:30
Ρέθυμνο, 8 Ιουλίου, Θέατρο «Ερωφίλη» Φορτέτζα, 21:30
Σητεία, 10 Ιουλίου, Φρούριο Καζάρμα, 21:30

Τιμές εισιτηρίων: 15€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Παλαιόχωρα, 3 Ιουλίου, Δημοτικό Σχολείο, 21:30, Γενική είσοδος 8€
Άγιος Αντώνιος, 5 Ιουλίου, Θέατρο «Αλέξης Μινωτής», 21:30, Γενική είσοδος 8€
Νωπήγεια, 11 Ιουλίου, Πέτρινο Θέατρο, 21:30, Γενική είσοδος 8€
Μαχαιροί, 12 Ιουλίου, Θέατρο Μαχαιρών, 21:30, Γενική είσοδος 8€

Παραστάσεις στην Αθήνα:
Παπάγου, 26 Ιουλίου, Κηποθέατρο Παπάγου,
Βύρωνας, 27 Ιουλίου, Θέατρο «Άννα Συνοδινού»
Ηλεκτρονική προπώληση για τις παραστάσεις στην Κρήτη: https://www.viva.gr/tickets/theater/aias-tou-gianni-ritsou/ και στο ταμείο του θεάτρου 1,5 ώρα πριν από κάθε παράσταση
Χορηγός επικοινωνίας: ΗΧΟΣ FM 94.2
Μείνετε συντονισμένοι για δωρεάν προσκλήσεις!

Η Μάσα και ο Αρκούδος έρχονται με φόρα στο Ρέθυμνο
2023-06-27 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Η Μάσα και ο Αρκούδος έρχονται με φόρα στο Ρέθυμνο!
Από την Παιδική Σκηνή Θεσσαλονίκης

Η νέα περιπέτεια «Η Μάσα και ο Αρκούδος – Έναν καιρό και μια φορά…» της Σοφίας Δημοπούλου και του Πασχάλη Αραμπατζή (βασισμένη στο γνωστό λαϊκό Ρώσικο παραμύθι) έρχεται στο Ρέθυμνο, την Τρίτη 27 Ιουνίου για μια μόνο παράσταση στις 21:00, στο Θέατρο Ερωφίλη – Φορτέτζα, με μία διαδραστική παράσταση γεμάτη μουσική, χορό και άφθονο γέλιο.
Εσείς τί θα κάνατε αν μια μέρα χανόσασταν σ’ ένα δάσος; Αν σας έβρισκε και σας κρατούσε κοντά του ένας τεράστιος αρκούδος; Αν κινδυνεύατε από δύο κατεργάρηδες λύκους και παρέα σας γινόταν ένα λαγός και ένα πουλί;
Μια απολαυστική ιστορία για την αγάπη, την φιλία, την συγχώρεση, την ηθική, την ενσυναίσθηση και την αλληλεγγύη, που θα αγαπηθεί από τους μικρούς αλλά και από τους μεγάλους μας φίλους.
Ελάτε να γνωρίσετε από κοντά τους αγαπημένους σας ήρωες! Η Μάσα και ο Αρκούδος υπόσχονται να σας χαρίσουν αξέχαστες στιγμές μέσα από τη νέα τους περιπέτεια!

Συντελεστές:
Κείμενο: Σοφία Δημοπούλου, Πασχάλης Αραμπατζής
Σκηνοθεσία: Πασχάλης Αραμπατζής
Μουσική: Αίσωνας
Στίχοι: Αίσωνας, Σοφία Δημοπούλου, Πασχάλης Αραμπατζής
Χορογραφίες: Δημήτρης Μέξης
Κοστούμια – Μάσκες: Κατερίνα Καραογλάνη, Anna Wassiak
Σκηνικά: Κατερίνα Κουκότα
Φωτισμοί: Γιάννης Μουρτεζάς
Παραγωγή: Παιδική Σκηνή Θεσσαλονίκης
Παίζουν οι ηθοποιοί:
Δήμητρα Θεοδουλίδου
Τάσος Ταλιανίδης
Ευθύμης Ιωαννίδης
Κατερίνα Γανδά
Ελένη Βουγιατζή
Παράσταση:
Θέατρο Ερωφίλη – Φορτέτζα

Τρίτη 27 Ιουνίου στις 21:00
Σημεία Προπώλησης με μειωμένη τιμή:
– Κιόσκι Δήμου Ρεθύμνου (Πλατεία 4 Μαρτύρων)
Εισιτήρια: 10€ προπώληση, 12€ στο ταμείο & στο viva.gr
Διάρκεια: 80΄ με διάλειμμα

Novum Era
2023-06-28 21:00 - 23:30 | Πλατεία Τεσσάρων Μαρτύρων, Λ. Κουντουριώτη 13, Ρέθυμνο
Το πρότυπο κέντρο τέχνης και ευεξίας Bailando@Rethymno σας καλωσορίζει στη φετινή του ετήσια μαθητική παράσταση!

Την Τετάρτη 28 Ιουνίου στις 21:00 θα έχετε την ευκαιρία να απολαύσετε πολλά και διαφορετικά είδη χορού από μαθητές, φίλους και συνεργάτες στα γήπεδα καλαθοσφαίρισης τεσσάρων Μαρτύρων

Γενική είσοδος: 6€
Μέρος των εσόδων (1€ ανά θεατή) θα διατεθεί στο σύλλογο Γονέων και Ατόμων με αυτισμό Ρεθύμνου

Προπώληση:
Απο 19 Ιουνίου στη γραμματεία της σχολής (Χατζημιχάλη Γιάνναρη 42) και φυσικά, κατά την είσοδό σας στο χώρο της εκδήλωσης.

Παρακαλώ φροντίστε για την έγκαιρη προσέλευσή σας (από τις 20:30 και έπειτα) η παράσταση θα ξεκινήσει ακριβώς στις 21:00!!!

Όνειρο καλοκαιρινής τρέλας
2023-06-28 21:00 - 2023-06-29 23:00 | Θέατρο Ερωφίλη, Λόφος Φορτέτζα, Ρέθυμνο
ας προσαρμοσμένης διασκευής του έργου του Ουίλιαμ Σαίξπηρ: Όνειρο Καλοκαιρινής Νύχτας.
Ο πειραματισμός βασίζεται στις εξατομικευμένες ανάγκες κάθε ατόμου της ομάδας με προσθήκες από τα σονέτα του Σαίξπηρ, καθώς και αποσπάσματα από την πρώτη παράσταση της ομάδας, Έρως Ανίκατε Μάχαν.

Πρόκειται για μια παράσταση γεμάτη δούκισσες, ξωτικά, ζήλιες, μαγικά φίλτρα, μπερδέματα και έρωτα.

Η παράσταση δημιουργήθηκε μέσα από παιχνίδι, αυτοσχεδιασμούς, πειραματισμούς, σωματικούς και φωνητικούς: η υπερδύναμη των Αντιηρώων εξελίσσεται, χτίζοντας όλοι μαζί ένα σύμπαν μαγικό.
Η ομάδα αυτή τη χρονιά αποτελείται από 26 άτομα – 13 άτομα με αυτισμό, νοητική και κινητική αναπηρία, 5 νέους ηθοποιούς και μουσικούς αλλά και 5 γονείς ηθοποιούς – μέλη του συλλόγου.Καλημέρα! Στην εκδήλωση στις πληροφορίες βάλτε όλους τους συντελεστές.

ΟΝΕΙΡΟ ΚΑΛΟΚΑΙΡΙΝΗΣ ΤΡΕΛΑΣ .
28 και 29 Ιουνίου 2023,
Θέατρο Ερωφίλη, Φορτέτζα.
Ρέθυμνο
9.00 μμ.
Είσοδος ελεύθερη.

Συντελεστές:
Προσαρμογή – προσθήκη κειμένων:
Κωνσταντίνα Γιασεμίδου
Σκηνοθεσία:
Κωνσταντίνα Γιασεμίδου – Γιάννης Μπλέτας
Χορογραφίες – κινησιολογία:
Κωνσταντίνα Γιασεμίδου
Κινηματογράφηση – μοντάζ, teaser:
Γιάννης Μπλέτας
Σύνθεση πρωτότυπης μουσικής και ζωντανής εκτέλεσης επί σκηνής:
Βαγγέλης Λινοξυλάκης
Θεατροπαιδαγωγική υποστήριξη :
Φλώρα Ασουμανάκη
Επιμέλεια σκηνικών και μουσικής:
Κωνσταντίνα Γιασεμίδου – Γιάννης Μπλέτας
Ειδικές κατασκευές: Χρυσούλα Σκεπετζή.
Χώρος φιλοξενίας προβών: Χώρος πολιτισμού “Σημείο”.
Παραγωγή : Σύλλογος Γονέων και Φίλων Ατόμων με Αυτισμό
Διεύθυνση Παραγωγής: Κλάδου Ειρήνη
Οργάνωση Παραγωγής: Μελισσινός Παύλος
Επικοινωνία – Δημόσιες σχέσεις : Γαβριήλ Τσουντάνης – INTERBRAIN
Κουστούμια: Εθνική Λυρική Σκηνή
Συμμετέχουν αλφαβητικά οι ηθοποιοί:
Στέλιος Βουρβαχάκης, Οδυσσέας Γασπαράκης, Μαρία Δραμιτινού, Ειρήνη Κλάδου,
Ελένη Κολυβάκη, Στελλίτσα Λαγουδάκη, Παναγιώτης Λύκος, Βαγγέλης Λινοξυλάκης ,
Ειρήνη Ντουμπάρλα, Μυρτώ Μαρκάκη, Παύλος Μελισσινός, Κώστας Μίσα, Μαίρη
Μοναχού, Στελλιάννα Παπαδάκη, Κώστας Παπαδάκης, Δέσποινα Πετσαγκουράκη,
Αργυρώ Πισκοπάκη, Λευτέρης Σκλαβάκης, Ελένη Στάμαργα, Μανώλης Σταυρουλάκης,
Μαριάννα Τσαμάνδουρα, Ραφαέλα Φραγκιαδάκη, Ανδρέας Χρυσός.

Τα κοστούμια της παράστασης είναι παραχώρηση του Βεστιαρίου της Εθνικής Λυρικής
Σκηνής.

Η παράσταση γίνεται με την υποστήριξη του Δήμου Ρεθύμνου και της Περιφέρειας Κρήτης.

«Η Μήδεια» του Ευριπίδη από το Σχολείο Θεάτρου του Θεατρικού Περίπλου
2023-06-29 21:00 - 2023-07-03 23:30 | Περιηγητική Λέσχη Ρεθύμνου, Αγίου Φραγκίσκου 2

Φοίβος Δεληβοριάς live
2023-06-29 21:30 - 23:30 | Θέατρο Μυθωδία, Γεράνι
ΦΟΙΒΟΣ ΔΕΛΗΒΟΡΙΑΣ
LIVE
Πέμπτη 29 Ιουνίου
Ρέθυμνο – Θέατρο Μυθωδία
Η προπώληση ξεκίνησε!

https://www.viva.gr/tickets/music/foibos-deliborias-1/

Ύστερα από μία απόλυτα επιτυχημένη χειμερινή σεζόν και μετά από τη συναρπαστική παρουσίαση του «ΑΝΙΜΕ», της τελευταίας σειράς τραγουδιών του, σε μία σειρά sold out παραστάσεων σε Αθήνα και Θεσσαλονίκη, ο Φοίβος Δεληβοριάς μεταφέρει αυτό το καλοκαίρι τη νέα του παράσταση σε επιλεγμένους χώρους στην Ελλάδα και την Κύπρο.

Την Πέμπτη 29 Ιουνίου ο Φοίβος Δεληβοριάς και οι συνεργάτες του εμφανίζονται στο θέατρο Μυθωδία

Με το γενναίο πλήρωμα των φίλων
(Σωτήρης Ντούβας, Κωστής Χριστοδούλου, Κώστας Παντέλης, Yoel Soto) και με την εκλεκτή συμμετοχή του παραγωγού της «Καλλιθέας» Χρήστου Λαϊνά, έρχονται από το παράλληλο σύμπαν της πραγματικότητας στο (συναυλιακός χώρος) για να βρουν ό,τι δεν φαίνεται, ό,τι ήταν πάντα δίπλα μας, ό,τι δε σταμάτησε ποτέ.

Μια μουσική παράσταση βασισμένη σε όλη την τραγουδοποιία του Φοίβου από τα 16 του έως σήμερα, με ηλεκτρισμό και συγκίνηση, με τον αρχαίο θησαυρό στο σεντούκι και τον καθρέφτη σπασμένο διά παντός.

Tην Πέμπτη 29 Ιουνίου οι δρόμοι του Ρεθύμνου οδηγούν στο θέατρο Μυθωδία. Σας περιμένουμε εκεί!

ΣΥΝΤΕΛΕΣΤΕΣ:
Κωστής Χριστοδούλου – Πλήκτρα
Σωτήρης Ντούβας – Τύμπανα
Κώστας Παντέλης – Κιθάρες
Yoel Soto – Μπάσο
Χρήστος Λαϊνάς- Κιθάρες, synth
Ηχολήπτης: Γιάννης Πετρόλιας
Stage ηχολήπτης: Νίκος Κόλλιας
Artwork αφίσας – φωτογραφίες: Δημήτρης Μακρής
Link: foidel.gr
FB: Φοίβος Δεληβοριάς/Foivos Delivorias
Management / Παραγωγή:
PROSPERO, www.prospero.com.gr

INFO ΣΥΝΑΥΛΙΑΣ
Προπώληση στο viva.gr και στο βιβλιοπωλείο Κλαψινάκης.
Early Birds στο viva.gr 13€
Γενική είσοδος 15€

Γιώτα Νέγκα live
2023-06-30 21:30 - 23:30 | Φορτέτζα
Η Γιώτα Νέγκα, η μεγαλύτερη σύγχρονη λαϊκή ερμηνεύτρια σε μια παράσταση – κατάθεση ψυχής, μέσα από τραγούδια τόσο της προσωπικής της δισκογραφίας (Καλαντζόπουλος, Καραμουρατίδης, Μωραΐτης κ.α.) όσο και κορυφαίων ερμηνευτών και δημιουργών.
Δωρική και δυναμική, με μια αυθεντική «μαγκιά» αλλά και τρυφερότητα στον τρόπο που εκφέρει τον λόγο της, η αγαπημένη τραγουδίστρια συναντιέται με τους θρύλους του λαϊκού μας τραγουδιού και, μέσα από τις υψηλής αισθητικής ερμηνείες της, στήνει με μεράκι μια βραδιά γεμάτη νοσταλγία αλλά και αληθινό κέφι.
Το εύρος της φωνής της, ο ηλεκτρισμός που δημιουργεί στον χώρο σε συνδυασμό με το χαμόγελο, την ευθύτητα και την αβίαστη ερμηνεία της θα μιλήσουν κατευθείαν στην καρδιά μας σε ένα πρόγραμμα με αξεπέραστα λαϊκά, αλλά και έντεχνα τραγούδια.

Μαζί της:
Νίκος Κατσίκης: Μπουζούκι – Ενορχηστρώσεις
Κώστας Νικολόπουλος: Κιθάρες – Ενορχηστρώσεις
Γιάννης Αγγελόπουλος (Γιαν Βαν): Τύμπανα
Κώστας Πατσιώτης: Μπάσο
Γιώργος Δούσος: Πνευστά

Ηχοληψία: Βασίλης Μιχαηλίδης, Νίκος Κόλλιας, Κώστας Βάμβουκας
Φωτισμοί: Περικλής Μαθιέλλης
Artwork: Πέτρος Παράσχης
Φωτογραφίες: Ελίνα Γιουνανλή
Οργάνωση παραγωγής: Ειρήνη Κότσιφα

Επικοινωνία & προβολή της παράστασης στα media
Zuma Communications, ΧαράΖούμα – ΝίναΑλτάνη

Παραγωγή
ΑργύρηςΝαστόπουλος – ΓιάννηςΠερίδης
Celestial Arts & Entertainment Productions
Ωρα Εναρξης 21:15 – οι πόρτες ανοίγουν 20:15
Προσφορά Early Online 13 ευρώ (έως και 31 Μαίου)
– Τιμή Προπώλησης : 15€
-Τιμή στο Ταμείο 17 ευρώ / Μειωμένο 15 ευρώ

ΠΕΜΠΤΗ 29 ΙΟΥΝΙΟΥ ΘΕΑΤΡΟ ΤΕΧΝΟΠΟΛΙΣ ΗΡΑΚΛΕΙΟ
ΣΑΒΒΑΤΟ 30 ΙΟΥΝΙΟΥ ΘΕΑΤΡΟ ΦΟΡΤΕΤΖΑ – ΡΕΘΥΜΝΟ
Προπώληση εισιτηρίωνΗράκλειο : Πολυχώρος Τεχνόπολις – Βιβλιοπωλείο Ελευθερουδάκης – S/M ΧαλκιαδάκηςMax
Προπώληση εισιτηρίων Ρέθυμνο : Βιβλιοπωλείο Κλαψινάκης – Κιόσκι Φορτέτζα – S/MΧαλκιαδάκηςMax
Προπώληση Διαδικτυακά στο www.ticketservices.grκαι στο www.tickets.texnopolis.net

Butterfly party
2023-07-01 18:00 - 23:30
This Saturday 01 July!
@88butterfly_ofc take over Baja Beach!
Save the date.
Doors Open: 18:08
Make your reservation:
+30 6972822111‬

Saske live
2023-07-02 17:30 - 23:30 | Baja Beach Club, Χίου 12, Ρέθυμνο, Μισσίρια
SASKE – Live | Sunday 02.07.
Doors Open: 17:30
Make your reservation:
+30 6972822111‬

Γιορτή Κρητικής διατροφής
2023-07-04 19:00 - 2023-07-10 23:30 | Δημοτικός Κήπος, Ρέθυμνο
ΓΙΟΡΤΗ ΚΡΗΤΙΚΗΣ ΔΙΑΤΡΟΦΗΣ 2023
ΠΡΟΓΡΑΜΜΑ ΕΚΔΗΛΩΣΕΩΝ
Τρίτη 04/07 – Έναρξη
19:00-23:00 Έκθεση τοπικών προϊόντων.
19:00-23:00 IDAology Το Ποιμενικό βίωμα και γενικότερα η άυλη πολιτιστική κληρονομιά στις κοινότητες της Ίδας, του σημερινού Ψηλορείτη μέσω εφαρμογής επαυξημένης πραγματικότητας. Μέσα από τεχνολογίες εικονικής και επαυξημένης πραγματικότητας, επιτυγχάνεται βιωματική εμπειρία στο χωροχρόνο, τοποθετώντας το χρήστη μεμονωμένα στο «φυσικό» χώρο και χρόνο όπου διαδραματίζεται ένα δρώμενο, προσδίδοντας οπτικά και ηχητικά ερείσματα με χρήση συσκευών ατομικής θέασης.
19:00 – 19:30 Συναυλία της Φιλαρμονικής Ορχήστρας του Δήμου Ρεθύμνης.
19:30 – 20:00 Τέλεση Αγιασμού από τον Μητροπολίτη Ρεθύμνης και Αυλοποτάμου κ.κ. Πρόδρομο. Καλωσόρισμα από τον Αντιδήμαρχο Πολιτισμού, Ψηφιακού Μετασχηματισμού και Κυκλοφοριακών Θεμάτων του Δήμου Ρεθύμνης κ. Θωμά Κρεβετζάκη. Χαιρετισμοί από επίσημους προσκεκλημένους και εκπροσώπους φορέων.
20:30 – 21:30 Παρουσίαση της κουζίνας της περιοχής του Μυλοποτάμου με χαρακτηριστικές παραδοσιακές συνταγές – αντικριστό, τσιγαριαστό και χαρούπι παγωτό.
21:30 – 22:00 Κρητική μουσική και χοροί από τον Όμιλο Βρακοφόρων Κρήτης με το μουσικό συγκρότημα του Βαγγέλη Γκαλονάκη.
22:00 Συναυλία Κρητικής Μουσικής με τον Γιώργη Φασουλά στη λύρα, τον Κώστα Καλλέργη στο λαούτο και το συγκρότημά τους.

Τετάρτη 05/07
19:00 – 23:00 Έκθεση τοπικών προϊόντων.
19:00 – 20:30 «Η Ελιά». Εργαστήριο παρασκευής ελιόψωμου για παιδιά από το Κέντρο Κρητικής Γαστρονομίας της Περιφέρειας Κρήτης, με την Αντωνία Σταθάκη, Υπεύθυνη του Κέντρου.
20:00 – 21:00: Παρουσίαση της κουζίνας της περιοχής του Αγίου Βασιλείου με χαρακτηριστικές παραδοσιακές συνταγές και τοπικών προϊόντων.
21:00 – 21:30 Κρητική μουσική και χοροί από τον παραδοσιακό Σύλλογο «ΑΚΡΗΤΕΣ» και το μουσικό συγκρότημα του Γιώργου Αλεξαντωνάκη.
21:30: Συναυλία με τον Κωστή Μαραβέγια.
Ο Κωστής Μαραβέγιας ανοίγει και φέτος το καλοκαίρι με ένα πάρτι, μια γιορτή χαράς, συγκίνησης, χορού και τραγουδιού, με τον τρόπο που μόνον εκείνος ξέρει τόσο καλά! Όλοι μαζί, στο πιο όμορφο σημείο της πόλης. Ορμώμενος από το στούντιο με το τραγούδι «ΞΕΧΑΣΜΕΝΗ ΕΝΗΛΙΚΙΩΣΗ» αλλά και το νέο του album, με όλα τα αγαπημένα μας τραγούδια από τη δισκογραφία του, αλλά και με δικά του αγαπημένα, που διασκευάζει και τραγουδά, επιστρέφει για να γίνουμε όλοι μέρος μιας συναυλίας – γιορτής, γεμάτης με μια διάχυτη διάθεση αντίστασης στον αρνητισμό, την αγωνία και την αβεβαιότητα της καθημερινότητας. Για να θυμηθούμε, να γελάσουμε, να συγκινηθούμε και πάνω από όλα να φύγουμε στο τέλος της βραδιάς πιο χαρούμενοι και πιο ανάλαφροι!

Πέμπτη 06/07
19:00-23:00: Έκθεση τοπικών προϊόντων.
19:00 – 20:30 Αφιέρωμα στο Ζαχαροπλαστείο Κανακάκη. Παρουσίαση αφιερώματος από τον Μάνο Χ. Γοργοράπτης, βασισμένο στο βιβλίο του «Ρέθεμνος , Σημεία των Καιρών 3», Ρέθυμνο 2021. Κέρασμα από το ζαχαροπλαστείο.
20:00 – 21:00 Αφιέρωμα στην Μοναστηριακή Κουζίνα της Κρήτης. Παρουσίαση παραδοσιακού μοναστηριακού φαγητού «Σουπιές με Μάραθο και Σπανάκι» από τον Αιδεσιμότατο Πρωτοπρεσβύτερο π. Παναγιώτη Παπαδάκη της ενορίας Παγκαλοχωρίου.
21:00 – 21:30 Κρητική μουσική και χοροί από την Σχολή Χορού «ΚΑΜΑΡΙΤΗΣ» και το μουσικό συγκρότημα του Κώστα Ανδρεδάκη και Μανόλη Κατσαμά.
21:30 Συναυλία με την Αργυρώ Καπαρού και την Ερωφίλη
“Από την Nouvelle Vague … στο Νέο Κύμα”. Ένα αφιέρωμα στους δημιουργούς του νέου κύματος
Δύο σημαντικές ερμηνεύτριες, η Ερωφίλη και η Αργυρώ Καπαρού, θα αποδώσουν με το ξεχωριστό χρώμα της φωνής τους τραγούδια, ενώ η ηθοποιός Άννα Ψαρρά θα αφηγείται – με σύντομα κείμενα ανάμεσα από τα τραγούδια – το Χρονικό του Νέου Κύματος και τη δράση των δημιουργών του. Συνθέτες όπως οι : Γιάννης Σπανός, Λάκης Παππάς, Νότης Μαυρουδής, Διονύσης Σαββόπουλος, Λίνος Κόκοτος και άλλοι, άφησαν εκείνη την περίοδο – πριν τα μέσα της δεκαετίας του ΄60 – στο ελληνικό ρεπερτόριο σημαντικά τραγούδια που αγαπήθηκαν πολύ, ενώ παράλληλα επανασύστησαν με αυτό τον τρόπο στο κοινό την ελληνική ποίηση και τους ποιητές μας.
Ο συνθέτης Κώστας Γιαννάκης, θα συνοδεύσει τις ερμηνεύτριες, με τον ίδιο λιτό τρόπο που επιβάλλει αυτό το είδος.

Παρασκευή 07/07
19:00 – 23:00 Έκθεση τοπικών προϊόντων
19:00 – 20:30 «Ας μαγειρέψουμε μαζί!» – Εκδόσεις Βιβλιοσκόπιο. Διαδραστική παρουσίαση των δύο παιδικών βιβλίων «Ο Λαγουδάκος φτιάχνει πρωινό» και «Ο Αρκουδάκος πάει για πικνίκ», καθώς και δραστηριότητες μαγειρικής «Φτιάχνουμε τα δικά μας υγιεινά σνακ», «Sensory play: τέχνη και μαγειρική» και «Μουσικοκινητική και ψυχοκινητική γύρω από τη διατροφή». Υλοποίηση προγράμματος από την εμψυχώτρια & παιδαγωγό Έρη Μπαμιάκη.
19:00 – 20:30 O Μανώλης Καρνιωτάκης, παρουσιάζει τις ταβέρνες και τους ψαράδες του ενετικού λιμανιού. Μαζί του ο βραβευμένος chef και κύριος εκφραστής της υψηλής ψαροφαγίας του νησιού Χρήστος Λάπας θα μας μιλήσει για τα μυστικά των ψαριών και θα μας φτιάξει κακαβιά του καϊκιού παρέα με τους ψαράδες του λιμανιού.
20:30 – 23:00 Βραδιά δημιουργίας κοκτέιλ. Γνωστοί Ρεθυμνιώτες mixologists, φτιάχνουν νόστιμα, δροσερά, signature κοκτέιλς, χρησιμοποιώντας κρασί, ρακί και άλλα ενδιαφέροντα προϊόντα της κρητικής γης. Παρουσιάζει ο Χρήστος Λάπας.
21:00 – 21:30 Κρητική μουσική και χοροί από τον παραδοσιακό Σύλλογο «ΕΡΩΦΙΛΗ» και το μουσικό συγκρότημα του Βαγγέλη Κυμιωνή και Κλέαρχου Μανωλιούδη.
21:30 Συναυλία με τους Marmitas ft. Sugahspank & Circus Shows.
Ταλαντευόμενοι μεταξύ του Ray Charles και του Bruno Mars, του Elvis και του Michael Jackson, του Stevie Wonder και των Beatles, της Ella Fitzgerald και της Rihanna, οι Marmitas Band φέρνουν στη σκηνή ένα απογειωτικό cocktail ήχων soul, r n b, funk, disco, latin και hot jazz! Με μοναδικές upbeat διασκευές επιτυχιών από τα 60’s μέχρι και σήμερα, τα live τους προσφέρουν υψηλή ενέργεια party με ασταμάτητη χορευτική διάθεση. Αποτελούνται από 7 εξαιρετικούς μουσικούς, συμπεριλαμβανομένης της φανταστικής φωνής της Μάνιας. Όλοι μαζί θα παρουσιάσουν την εκρηκτική Sugahspank η οποία θα αναδείξει για άλλη μια φορά το σύμπαν της μαύρης μουσικής με την βαθιά φωνή και τον δικό της μοναδικό, ανεπιτήδευτο τρόπο.
Το highlight της παράστασης είναι η πλαισίωση της, με φαντασμαγορικά Circus Shows που θα εκτοξεύσουν την διάθεση, αφήνοντας εκστασιασμένους όλους τους θεατές με έντονη αίσθηση αφύπνισης και πληρότητας!

Σάββατο 08/07
19:00-23:00 Έκθεση τοπικών προϊόντων.
19:00 – 20:00 Ζαχαροπλαστική για παιδιά. Εργαστήριο παρασκευής μπισκότου με χαρούπι από τον ζαχαροπλάστη Κώστα Αναγνωστόπουλο – Εργαστήριο ζαχαροπλαστικής SABLE.
19:00 – 21:00 Αφιέρωμα στην Κρητική Ζυθοποιεία. Ομιλία από την Μαριάννα Καβρουλάκη, Αρχαιολόγο – Ερευνήτρια Ιστορίας της Γαστρονομίας, με τίτλο «Γουλιές ιστορίας: Μπύρα». Νεολιθικά τελετουργικά και εορταστικά ποτά, βαβυλωνιακές μπύρες, αιγυπτιακές που συνόδευαν τους ευγενείς στο επέκεινα και έδιναν δύναμη στους εργάτες, μπύρες τους σεληνόφωτος και άλλες που συντρόφευαν τους δυτικούς μοναχούς στην αρρώστια και στις σκληρές νηστείες, αφηγούνται την ιστορία τους. Ένα από το παλαιότερα ποτά της αρχαιότητας, ο δροσερός ζύθος, δεν εφευρέθηκε αλλά ανακαλύφθηκε και είναι άρρηκτα συνδεδεμένος με την ιστορία του ανθρώπινου είδους.
Παρουσίαση διαδικασίας οικιακής ζυθοποίησης με μέθοδο έτοιμου kit από τους ζυθοποιούς Κώστα Παπαδάκη και Ηλία Ηλιάκη της RETIMI CRAFT BEER.. Το kit ζυθοποίησης είναι η πιο απλή μέθοδος και το ιδανικό ξεκίνημα για έναν αρχάριο ζυθοποιό
19:30 – 21:00 Παρουσίαση της κουζίνας της περιοχής των Ανωγείων με χαρακτηριστικές παραδοσιακές συνταγές και προϊόντα.
21:00 Κρητικό πρόγραμμα από τον χορευτικό Σύλλογο «ΑΡΚΑΔΙ» και το μουσικό συγκρότημα με τους Κωνσταντίνο Μαρκάκη στη λύρα, Νεκτάριο Μαρκάκη και Γιάννη Γανταδάκη στο λαούτο.
21:30 Συναυλία με το συγκρότημα Gadjo Dilo.

Οι Gadjo Dilo παντρεύουν την τσιγγάνικη jazz παράδοση – εμπνευσμένοι από τον θρυλικό κιθαρίστα της gypsy swing Django Reinhardt – με αγαπημένα ελληνικά τραγούδια κυρίως της σκηνής του ’50 και ’60, δημιουργώντας το δικό τους μοναδικό μουσικό στυλ, το “Manouche De Grec”. Με αφετηρία τους δύο αυτούς μουσικούς πολιτισμούς και με πειραματισμούς πάνω σε μεταγενέστερους ήχους της jazz, το συγκρότημα παρουσιάζει ένα πρόγραμμα με έντονο το “Ελληνικό” στοιχείο αλλά και με αναφορές στα αμερικανικά jazz standards και τα γαλλικά τραγούδια του μεσοπολέμου. Το πάθος των Gadjo Dilo παρασύρει κάθε φορά το κοινό να χορέψει και να τραγουδήσει μαζί τους. Αυτοσχεδιάζουν, πειραματίζονται και με τραγούδια μιας άλλης εποχής, μας μεταφέρουν μηνύματα σύγχρονα και ελπιδοφόρα!
Κυριακή 09/07
19:00-23:00 Έκθεση τοπικών προϊόντων.
19:00 – 20:30 «Η τροπική Κρήτη». Το αβοκάντο στην ζαχαροπλαστική. Παιδικό εργαστήρι παρασκευής σοκολατένιας μους με βάση το αβοκάντο από την εκπαιδευτικό Κατερίνα Γιαννοπούλου.
19:00 – 20:00 Ο Δημήτρης Σκουρογιάννης θα παρουσιάσει το ερευνητικό έργο βιωματικών δημιουργικών εργαστηρίων, που αφορούν στην τοπική αγροτική παραγωγή και μεταποίηση κάθε είδους, σε συνδυασμό με νέες προσεγγίσεις στη λαογραφική-πολιτισμική παράδοση, για μελλοντική ανάπτυξη στο πνεύμα της κυκλικής οικονομίας.
19:00 – 21:00 Υλοποίηση σεμιναρίου “Traditional Drink Pairing – Cretan Tsikoudia”. Στο Drink Pairing θα συνδυάσουμε την Τσικουδιά Κρήτης και επιλεγμένα Λικέρ με το κατάλληλο φαγητό για να απογειώσει την γεύση του ποτού. Οι Παραδοσιακές Κρητικές συνταγές σε συνδυασμό με το Κρητικό Απόσταγμα θα μας φέρουν πιο κοντά στη Γαστρονομία και στην Κουλτούρα της Κρήτης. Μέσα από το πρόγραμμα, οι συμμετέχοντες θα αποκτήσουν μια βαθύτερη κατανόηση της κρητικής γαστρονομίας και κουλτούρας και θα ανακαλύψουν τρόπους ανάδειξης των γεύσεων των τοπικών προϊόντων. Εισηγητής θα είναι ο Γιώργος Νικηφόρος CeoandFounder του ByRakiflavor.
21:00 – 21:30 Κρητική μουσική και χοροί από τον παραδοσιακό Σύλλογο «ΚΡΗΤΕΣ» και το μουσικό συγκρότημα του Δημήτρη Κεραμνιανάκη και Στέλιου Στελιουδάκη.
21:30 Συναυλία με τον Σταύρο Σιόλα.
Ο Σταύρος Σιόλας, ένας καταξιωμένος τραγουδοποιός και τραγουδιστής, με παραδοσιακή μουσική ρίζα αλλά και με σύγχρονη αισθητική, μια φωνή με ξεχωριστή χροιά κι έντονα προσωπικό στίγμα, δίνει μια παράσταση που αντλεί την έμπνευσή της από την παράδοση, τον λυρισμό και την σύγχρονη ελληνική τραγουδοποιία. Παρουσιάζει επί σκηνής γνωστά του τραγούδια όπως ΤΗΣ ΑΡΝΗΣ ΤΟ ΝΕΡΟ, τα ΔΙΟΔΙΑ, το ΚΑΘΕ ΦΟΡΑ, ΤΟ ΧΩΡΙΣ ΕΣΕΝΑ, τον ΓΕΡΟΠΛΑΤΑΝΟ αλλά και τραγούδια από την πρόσφατη δισκογραφική του δουλειά «Φωνές θιάσου» όπως το ΣΑΝ ΧΟΥΑΝ κ.α. Μια παράσταση-οδοιπορικό σε ένα ευρύ φάσμα του ελληνικού τραγουδιού με όλη την μαγεία και την περιπέτεια ενός αναπάντεχου ταξιδιού.
Δευτέρα 10/07 – Λήξη
19:00-23:00 Έκθεση τοπικών προϊόντων.
19:00-23:00 IDAology Το Ποιμενικό βίωμα και γενικότερα η άυλη πολιτιστική κληρονομιά στις κοινότητες της Ίδας, του σημερινού Ψηλορείτη μέσω εφαρμογής επαυξημένης πραγματικότητας. Μέσα από τεχνολογίες εικονικής και επαυξημένης πραγματικότητας, επιτυγχάνεται βιωματική εμπειρία στο χωροχρόνο, τοποθετώντας το χρήστη μεμονωμένα στο «φυσικό» χώρο και χρόνο όπου διαδραματίζεται ένα δρώμενο, προσδίδοντας οπτικά και ηχητικά ερείσματα με χρήση συσκευών ατομικής θέασης.
19:00 – 20:30 Αφιέρωμα στο Ζαχαροπλαστείο Σκαρτσιλάκη. Παρουσίαση από τον Μάνο Χ. Γοργοράπτη, βασισμένο στο βιβλίο του «Ρέθεμνος, Σημεία των Καιρών 2», Ρέθυμνο 2018.
Κέρασμα παγωτού – παγωτατζίδικο από τον Δημήτρη Σκαρτσιλάκη. Κέρασμα «παστάκι σε ποτηράκι» από τον Νίκο Σκαρτσιλάκη.
19:00 – 20:00 Τα Κρητικά Βότανα και τα ενδημικά φαρμακευτικά φυτά της Κρήτης. Το νησί μας και ιδιαίτερα ο νομός μας, με την μεγάλη βιοποικιλότητα και ποικιλία μικροκλιμάτων αποτελεί ένα ιδιαίτερο φυτο-γεωγραφικό διαμέρισμα, όπου απαντώνται μια πλούσια αυτοφυή βλάστηση και μια ποικίλη χλωρίδα. Η έκδηλη και καταστρεπτική επίδραση ανθρώπων και ζώων επί της Κρητικής βλάστησης, οδηγεί τους πληθυσμούς των αρωματικών και φαρμακευτικών φυτών σταδιακά προς εξαφάνιση. Αναφορά στα σημαντικότερα αρωματικά και φαρμακευτικά φυτά στα οποία είναι γνωστές οι πολύτιμες χημικές τους ενώσεις ή τα συστατικά τους. Παρουσίαση από τον Γιώργο Νταγκουνάκη – Γεωπόνο, εκπρόσωπος ΚΡΗΤΕΣ ΡΙΖΟΤΟΜΟΙ.

19:30 – 21:00 Παρουσίαση της κουζίνας της περιοχής του Αμαρίου με χαρακτηριστικές παραδοσιακές συνταγές.
21:00 – 21:30 Κρητική μουσική και χοροί από τον παραδοσιακό σύλλογο «ΧΟΡΟΚΡΗΤΕΣ» και το μουσικό συγκρότημα του Πέτρου Μαρούλη.
21:30 Συναυλία με το συγκρότημα Vamos Ensemble “Τα Ερωτικά Παντός Καιρού”
Ο έρωτας αποτελούσε πάντα το κύριο θέμα στο περιεχόμενο όλων των μορφών έκφρασης της Τέχνης, χωρίς να αποτελέσει εξαίρεση η μουσική. Το Μουσικό Σύνολο Vamos Ensemble δημιούργησε μια σπονδυλωτή παράσταση με τέσσερις μουσικές θεματικές ενότητες, με κοινό χαρακτηριστικό τον έρωτα. Χατζηδάκης – Ρετρό – Ρεμπέτικα – Σύγχρονα. Το Vamos Ensemble – ένα σύνολο ερασιτεχνών και επαγγελματιών μουσικών με κοινές καλλιτεχνικές αναζητήσεις και αγάπη για τη μουσική και τη σύμπραξη. Ένα πολυμελές σχήμα, με όψη και σύνθεση συμφωνικής ορχήστρας που έχει τη δυνατότητα να προσεγγίζει ιδιώματα και να ερμηνεύει μουσικές από όλο τον κόσμο, μέσα από τον πολύ ιδιαίτερο «προσωπικό» του ήχο.

Ο Νιλς Χόλγκερσον στο Ρέθυμνο
2023-07-04 21:00 - 22:30 | Θέατρο Ερωφίλη, Λόφος Φορτέτζα, Ρέθυμνο
Ο θίασος για παιδιά μαγικές σβούρες ,
τα Αθηναϊκά Θέατρα και η Μέλισμα Events
παρουσιάζουν σε περιοδεία σε όλη την Ελλάδα
ΤΟ ΘΑΥΜΑΣΤΟ ΤΑΞΙΔΙ ΤΟΥ ΝΙΛΣ ΧΟΛΓΚΕΡΣΟΝ
της Σέλμα Λάγκερλεφ

Ο Δημήτρης Αδάμης, ο αγαπημένος σκηνοθέτης των παιδιών, μετά τον Δον Κιχώτη πέρυσι , αυτό το καλοκαίρι παρουσιάζει σε όλη την Ελλάδα, «Το θαυμαστό ταξίδι του Νιλς Χόλγκερσον», το πολυαγαπημένο οικολογικό, παραμυθένιο έργο της βραβευμένης με Νόμπελ
Σέλμα Λάγκερλεφ !

Στις αρχές του 20ου αιώνα, η δασκάλα Σέλμα Λάγκερλεφ, γράφει για τα παιδιά το έργο που χρησιμοποιήθηκε και ως αναγνωστικό βιβλίο στα σχολεία της Σουηδίας. Ένα παραμύθι, γεμάτο ποίηση και ομορφιά, αγάπη για τη φύση, χιούμορ και συγκίνηση.

Ο σκανδαλιάρης, ατίθασος και άτακτος Νιλς, μεταμορφωμένος σε νάνο από ένα ξωτικό, ταξιδεύει μαζί με τον Μάρτιν, τον λευκό χήνο του και ένα σμήνος από αγριόχηνες πάνω από βουνά και θάλασσες, πεδιάδες και λίμνες, δάση και ποτάμια, λιμάνια, χωριά και πολιτείες.

Σ΄ αυτό το ταξίδι, ο Νιλς ανακαλύπτει τα μυστικά της φύσης, τη ζωή των ζώων και των πουλιών και μαθαίνει να τα αγαπά, να τα προστατεύει και να τα σέβεται μέσα από περιπέτειες και μοναδικές εικόνες.

Παρέα με τη σοφή Αγριόχηνα Άκα, την Αλεπού, τον Αργυροπελεκάνο, την Πουπουλένια, τον Γοργοφτέρουγο τον Αετό και τη Μεγάλη Πεταλούδα, αναγνωρίζει την αξία της ομαδικότητας και την αρετή της αλληλοβοήθειας και της αλληλοϋποστήριξης.

Η παράσταση αφηγείται στα παιδιά ένα ωραίο οικολογικό παραμύθι, τώρα που έχουμε χρέος να τους μιλήσουμε για το περιβάλλον και την προστασία του.

Ο Δημήτρης Αδάμης παρουσιάζει στα παιδιά και στους ενήλικες, που γνώρισαν το έργο, στη μορφή των αγαπημένων τους κινουμένων σχεδίων.

Η μουσική της παράστασης βασίζεται σε φολκλορικά λυρικά τραγούδια και Σκανδιναβούς συνθέτες, όπως ο Grieg, ο Sibelious και o Gade.

Ταυτότητα της Παράστασης:
Κείμενο – Σκηνοθεσία : Δημήτρης Αδάμης
Σκηνικά : Χριστίνα Παπαδημητρίου -Marc Britz
Επιμέλεια κοστουμιών : Δόμνα Ζαφειροπούλου-Μαγικές σβούρες
Κίνηση : Έλενα Γεροδήμου
Ενορχήστρωση-Διασκευή : Γιώργος Κωνσταντινίδης
Μουσική Επιμέλεια : Δημήτρης Αδάμης
Ειδικές Κατασκευές : Ιφιγένεια Κωφού
Ραφή κοστουμιών : Ατελιέ Τσιούνη
Βοηθός Σκηνοθέτη : Εμμανουέλα Καμπίτση

Οι ηθοποιοί της παράστασης (με σειρά εμφάνισης ) :
Ανθή Χριστοθανοπούλου, Άρης Καλαβρός, Γιώργος Γκιόκας, Χαρά Νικολάου, Κατερίνα Περλιάνη, Τάσος Ράπτης

Rous live
2023-07-05 21:30 - 23:30 | Θέατρο Μυθωδία, Γεράνι
Μετά από μια σειρά επιτυχημένων μυσταγωγικών εμφανίσεων σε όλη τη χώρα, ο Γιώργος Ρους ξεκινά ένα νέο ταξίδι σε ήχους και στίχους, με μουσικές εκπλήξεις και δίνοντας το σύνθημα πως όλα είναι μια αρχή! Πολυτάλαντος και ρομαντικός, γεμίζει κάθε φορά τη σκηνή με θετική ενέργεια. Η έμπνευση έρχεται μέσα από εικόνες και κάθε του τραγούδι είναι μια μυθοπλασία με ήρωες και πάθη που κεντρίζουν το ενδιαφέρον.

Συστήθηκε το 2010 ως Rous μέσα από τη μεγάλη ραδιοφωνική επιτυχία «Εξαιρέσεις». Αμέσως μετά ακολούθησε ο πρώτος του ομώνυμος δίσκος. Το «Κόκκινο φως», οι «Μαριονέτες», το «Άδικο στο σώμα», το «Όλοι χορεύουν με την Κ», η «Ιδιαίτερη σχέση», μας οδήγησαν πιο βαθιά στον κόσμο του, αποκαλύπτοντας έναν καλλιτέχνη με ξεχωριστό μουσικό στίγμα, δίνοντας αργότερα τη σκυτάλη σε τραγούδια όπως το «Λουλούδι του δρόμου», «Εσύ», «Γκύζη», «Από μια θάλασσα άλλη», «Ποια αγάπη» κ.ά. με την κυκλοφορία του δεύτερου άλμπουμ του «Rous II» (2017).

Έχει συνεργαστεί με σπουδαία ονόματα του ελληνικού τραγουδιού, τόσο στη σκηνή, όσο και ως τραγουδοποιός, όπως, Χάρις Αλεξίου, Γιάννης Κότσιρας, Χρήστος Θηβαίος κ.ά, γράφοντας παράλληλα μουσική για το θέατρο και τον κινηματογράφο.

*******************************************
Info:
Ο Rous live στο Ρέθυμνο @ Θέατρο Μυθωδία
Τετάρτη 5 Ιουλίου
Ώρα: 21.30
Τιμές εισιτηρίων:
Early birds στο viva.gr: 11€
Γενική είσοδος: 13€
Προπώληση:
viva.gr και Bιβλιοπωλείο Κλαψινάκης

Προβολή του ιστορικού ντοκιμαντέρ «Η Τελευταία Προσευχή» στα Λιβάδια
2023-07-06 20:30 - 2023-07-08 23:00
Ξεκινά ένας κύκλος εννέα προβολών σε πόλεις και χωριά της Κρήτης του ιστορικού ντοκιμαντέρ «Η τελευταία προσευχή: Το χρονικό δύο εκτελέσεων στη σκιά του Ψηλορείτη»

Μετά την πρεμιέρα του ντοκιμαντέρ «Η Τελευταία Προσευχή: Το χρονικό δύο εκτελέσεων στη σκιά του Ψηλορείτη», στο 25ο Φεστιβάλ Ντοκιμαντέρ Θεσσαλονίκης και την προβολή σε μια κατάμεστη αίθουσα πρόσφατα στην Αθήνα, ξεκινά ένας κύκλος εννέα προβολών σε πόλεις και χωριά της Κρήτης.
Οι προβολές αυτές αποτελούν μια σημαντική συνέργεια του Κέντρου Πολιτισμού Κρήτης με φορείς, συλλόγους και την Εκκλησία της Κρήτης, με σκοπό να φέρουν το κοινό πιο κοντά με την τοπική ιστορία και να συμβάλλουν στη διατήρηση της συλλογικής μας μνήμης.

Μετά την προβολή της ταινίας (διάρκεια: 58 λεπτά), θα ακολουθεί συζήτηση με τους δημιουργούς.
Πρόγραμμα προβολών του ντοκιμαντέρ

«Η Τελευταία Προσευχή: Το χρονικό δύο εκτελέσεων στη σκιά του Ψηλορείτη»
Η είσοδος σε όλες τις προβολές είναι ελεύθερη
Ιούλιος 2023
Πέμπτη 6 Ιουλίου: Λιβάδια Μυλοποτάμου (ώρα 20:30)
Παρασκευή 7 Ιουλίου: Αβδανίτες Μυλοποτάμου (ώρα 20:30)
Σάββατο 8 Ιουλίου: Ζωνιανά Μυλοποτάμου (ώρα 20:30)
Συνδιοργάνωση: Περιφέρεια Κρήτης: Περιφερειακή Ενότητα Ρεθύμνης
Τρίτη 25 Ιουλίου: Πέραμα – Στέκι Περάματος (ώρα 20:30)
Προβολή στο πλαίσιο των καλοκαιρινών εκδηλώσεων «ΤΑΛAIΑ 2023»
Συνδιοργάνωση: Δήμος Μυλοποτάμου
Οργανισμός Πολιτισμού Τουρισμού και Νέας Γενιάς «O Αυλοπόταμος»
Σεπτέμβριος 2023
Δευτέρα 4 Σεπτεμβρίου | Ρέθυμνο-Κέντρο Θεομήτωρ Ι.Μ. Ρεθύμνης και Αυλοποτάμου (ώρα 19:30)
Συνδιοργάνωση: Ιερά Μητρόπολη Ρεθύμνης και Αυλοποτάμου
Περιφέρεια Κρήτης – Περιφερειακή Ενότητα Ρεθύμνης
Τρίτη 18 Σεπτεμβρίου | Ρέθυμνο – Δημοτικός Κήπος | ώρα (20:30)
Προβολή στο πλαίσιο του φεστιβάλ Ημέρες Ρεθύμνου
Συνδιοργάνωση: Περιφέρεια Κρήτης – Περιφερειακή Ενότητα Ρεθύμνης
Δήμος Ρεθύμνου
Σύλλογος Κατοίκων Παλιάς Πόλης Ρεθύμνου
*Η είσοδος σε όλες τις προβολές είναι ελεύθερη
Λίγα λόγια για την ταινία
Μια άγνωστη ιστορία, άλλο ένα έγκλημα πολέμου, έρχεται στο φως.
1943: Ο χρόνος μετρά αντίστροφα για τις δυνάμεις της Κατοχής. Οι Γερμανοί προσπαθούν μάταια να επανακτήσουν τη χαμένη δύναμη τους. Στη προσπάθεια τους να εξουδετερώσουν την αντιστασιακή δράση στα βουνά, κηρύσσουν τους ορεινούς όγκους απαγορευμένη ζώνη. Οι βοσκοί του Ψηλορείτη όμως, μη έχοντας άλλο τρόπο να θρέψουν τις οικογένειές τους, αψηφούν τον κίνδυνο και παραβιάζουν την απαγορευμένη ζώνη, ρισκάροντας έτσι τις ζωές τους.
Κανείς δεν μπορεί να φανταστεί τον όλεθρο που έρχεται.
Οι βασικοί συντελεστές
Σκηνοθεσία: Βίκη Αρβελάκη & Κατερίνα Μπικάκη
Σενάριο: Βίκη Αρβελάκη & Κατερίνα Μπικάκη
Ιστορικός Σύμβουλος: Κωνσταντίνος Ε. Μαμαλάκης
Έρευνα: Κατερίνα Μπικάκη
Διευθυντής Φωτογραφίας: Μιχάλης Μπούχλης
Drone: Μιχάλης Μπούχλης
Μοντάζ: Μιχάλης Μπούχλης
Μουσική: Βρουβογιάννης
Επεξεργασία – Μίξη Ήχου: Γιώργος Σκαλίδης – Μουσικές Καταγραφές
Παραγωγή: Cyclos Film
Σε συνεργασία: Κέντρο Πολιτισμού Κρήτης
Mε την υποστήριξη
της Περιφέρειας Κρήτης: Περιφερειακή Ενότητα Ρεθύμνης,
της Ιεράς Μητροπόλεως Ρεθύμνης και Αυλοποτάμου,
του Δήμου Μυλοποτάμου
και του Ελληνικού Κέντρου Κινηματογράφου.

πηγή

Ο Κωστής Σαριδάκης στο Χώνος
2023-07-07 21:30 - 23:30 | Χώνος Μυλοποτάμου
Ξεκινάμε δυνατά με τον μοναδικό ΚΩΣΤΗ ΣΑΡΙΔΑΚΗ την Παρασκευή 7 Ιουλίου, για να ξεφαντώσουμε όλοι μαζί και να γίνουμε, “ένας κύκλος, μία παρέα”.

Την κρητική βραδιά διοργανώνει ο πολιτιστικός σύλλογος “Το Χώνος” Μυλοποτάμου, στα πλαίσια των Αγιοκυριακάτικων Θρησκευτικών, Πολιτιστικών & Αθλητικών Εκδηλώσεων 2023.

Θα χορέψει ο κρητικός χορευτικός σύλλογος “Τ’ αόρι” του Στέλιου Πατελάρου και της Κατερίνας Ανδρεαδάκη.

Είσοδος Ελεύθερη !!

Ο Μιχάλης Τζουγανάκης στο Γαράζο Μυλοποτάμου
2023-07-07 21:30 - 23:30 | Γαράζο
Ραντεβού στο Γαράζο την Παρασκευή 7 Ιουλίου με τον Μιχάλη Τζουγανάκη
Φιλοξενώντας τον δημοφιλή και επιτυχημένο μουσικό και ερμηνευτή Μιχάλη Τζουγανάκη, ξεκινούν οι καλοκαιρινές εκδηλώσεις του Πολιτιστικού Συλλόγου Γαράζου Μυλοποτάμου.
Με αφορμή την εορτή της πολιούχου Γαράζου Αγίας Κυριακής, οργανώνεται μια μοναδική Κρητική μουσική βραδιά στην πανέμορφη πλατεία του χωριού όπου ο Μιχάλης Τζουγανάκης και οι συνεργάτες του, σας περιμένουν για ένα μουσικό ταξίδι και ένα γνήσιο παραδοσιακό ξεφάντωμα.
Η εκδήλωση θα γίνει την Παρασκευή 7 Ιουλίου 2023.
Ώρα έναρξης 21:30.
Είσοδος Ελεύθερη.

Θεατρική παράσταση: «Αίας» του Γιάννη Ρίτσου
2023-07-08 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΓΙΑΝΝΗ ΡΙΤΣΟΥ
ΑΙΑΣ

Η παράσταση «Αίας» του Γιάννη Ρίτσου, καλοκαιρινή παραγωγή του ΔΗΠΕΘΕ Κρήτης, για την περίοδο 2022-23, κάνει πρεμιέρα στα Χανιά, στο Αρχαίο Θέατρο της Απτέρας στις 30 Ιουνίου, σε σκηνοθεσία Βασίλη Παπαβασιλείου και με μια εξαιρετική ομάδα ηθοποιών και συντελεστών. Η παράσταση θα περιοδεύσει στη συνέχεια σε όλη την Κρήτη και σε επιλεγμένα Φεστιβάλ στην Αθήνα.
Ο Γιάννης Ρίτσος έγραψε το θεατρικό αφηγηματικό μονόλογο «Αίας», στα χρόνια της εξορίας του στη Λέρο και τη Σάμο (1967-1969).
Ο «Αίας» είναι ένας από τους 17 μονολόγους που συγκροτούν το μείζον έργο του Γ.Ρίτσου «Τέταρτη Διάσταση»(1956-1975). Οι ήρωες αυτών των μονολόγων, σχεδόν όλοι πρόσωπα των αρχαίων μύθων ή της τραγωδίας, βρίσκουν συχνά τη θέση τους στη θεατρική σκηνή.
«Το θέατρο του Ρίτσου είναι ένα θέατρο γλώσσας και ιδεών. Το ανθρώπινο πάθος, είτε τη «γυναικεία» ψυχή αφορά είτε την «ανδρική», φωτίζεται στοργικά και συνάμα ανελέητα ως έρμαιο μιας υπέρτερης διαπλοκής δυνάμεων, που φέρουν τα ωραία ονόματα Πόθος, Δόξα, Ομορφιά και συνθέτουν το δίχτυ της Μοίρας μας. Στους «μονολόγους» του Ρίτσου το πάθος δεν εκτίθεται ως άμεσο βίωμα αλλά ως αναδρομή. Όχημα αυτής της αναδρομής είναι η γλώσσα. Κάτι περισσότερο: η γλώσσα και το παιχνίδι της είναι η μόνη ταυτότητα των ηρώων του. Οι κατά συνθήκη ονομασίες Αίας, Ορέστης, Ελένη κλπ δεν σηματοδοτούν ατομικές οντότητες αλλά κόμπους του Μύθου ή, μ’ άλλα λόγια, της ακατάλυτης δύναμης του Απρόσωπου που εξυφαίνει, που πλέκει τη μικρή ζωή του καθενός μας. Τι άλλο έκανε η αρχαία τραγωδία;» τονίζει ο σκηνοθέτης.
Εξέχουσα θεατρική εμπειρία, υπήρξε η παράσταση «Ελένη» του Γιάννη Ρίτσου σε σκηνοθεσία Βασίλη Παπαβασιλείου, που παίχτηκε επί 10 χρόνια σε διαφορετικούς χώρους και γνώρισε τεράστια επιτυχία. Ο ίδιος ο Β. Παπαβασιλείου ερμήνευσε τον ομώνυμο ρόλο και για την ερμηνεία του τιμήθηκε με το βραβείο καλύτερης ανδρικής ερμηνείας «Κάρολος Κουν» από την Ένωση Ελλήνων θεατρικών και μουσικών κριτικών (2001). Το έργο παρουσιάστηκε και από το ΔΗ.ΠΕ.ΘΕ.Κρήτης τον Απρίλιο του 2010, στο Βενιζέλειο Ωδείο Χανίων.

ΣΗΜΕΙΩΜΑ ΣΚΗΝΟΘΕΤΗ
Ο Αίας έχει παραπλανηθεί. Υποκύπτει στην παραπλάνηση που οργανώνει η Αθηνά και στρέφεται ενάντια στα ζώα νομίζοντας ότι εξοντώνει ανθρώπους, τους εχθρούς του, γιατί ο Αίας είναι ήρωας ενός άλλου κόσμου, μιας εποχής που έχει παρέλθει. Είναι η εποχή που τέλος της διαμάχης σήμαινε απαραίτητα τέλος των μονομάχων. Την άλλη μέρα συνειδητοποιεί την πλάνη του. Τον πνίγει η ντροπή. Τον εκμηδενίζει η καταισχύνη. Το έργο του Σοφοκλή μας λέει ότι πέρασε πια ο καιρός που ο κόσμος χρειαζόταν την αξία του σπαθιού, δηλαδή ο κόσμος του Αίαντα, τώρα οι άνθρωποι είναι έτοιμοι να αναγνωρίσουν την αξία του νου. Είναι ο κόσμος του Οδυσσέα. Το έργο του Γιάννη Ρίτσου από τη δική του μεριά συνομιλεί με το κείμενο του μεγάλου τραγικού διασταυρώνοντας τις αρετές της γλωσσικής εικονοπλασίας με τη δύναμη της θεατρικής συνθήκης. Ανήκει στην περίοδο της μεγάλης ωριμότητας του ποιητή όπως και τα υπόλοιπα κείμενα της “Τέταρτης Διάστασης”. Μέσα στο ζόφο της δικτατορίας ο Ρίτσος πιάνεται από τους ήρωες του αρχαίου κόσμου, υπερασπιζόμενος την ισχύ και τη μαγεία της γλώσσας μας σε έναν καιρό που το εθνικό γλωσσικό μας όργανο δεχόταν μια συστηματική επίθεση από τους θεράποντες της ανοησίας και της πατριδοκαπηλείας

ΣΥΝΤΕΛΕΣΤΕΣ
Σκηνοθεσία: Βασίλης Παπαβασιλείου
Σκηνικά-Κοστούμια: Άγγελος Μέντης
Φωτισμοί: Αλέκος Γιάνναρος
Σύνθεση ηχοτοπίων: Jan Van Angelopoulos
Συνεργάτις Σκηνοθέτις: Νικολέτα Φιλόσογλου
Φωτογραφίες αφίσας – προβών – trailer: Πάτροκλος Σκαφίδας
Φωτογραφίες παράστασης: Γιώργος Αναστασάκης

Ερμηνεύει ο Μανώλης Μαυροματάκης
Συμμετέχει η Μάγδα Καυκούλα

Παραστάσεις:
Χανιά, 30 Ιουνίου, 1 και 2 Ιουλίου, Αρχαίο Θέατρο Απτέρας, 21:30, Γενική είσοδος 15€
Ηράκλειο, 6 και 7 Ιουλίου, Κηποθέατρο «Μ. Χατζιδάκις», 21:30
Ρέθυμνο, 8 Ιουλίου, Θέατρο «Ερωφίλη» Φορτέτζα, 21:30
Σητεία, 10 Ιουλίου, Φρούριο Καζάρμα, 21:30

Τιμές εισιτηρίων: 15€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Παλαιόχωρα, 3 Ιουλίου, Δημοτικό Σχολείο, 21:30, Γενική είσοδος 8€
Άγιος Αντώνιος, 5 Ιουλίου, Θέατρο «Αλέξης Μινωτής», 21:30, Γενική είσοδος 8€
Νωπήγεια, 11 Ιουλίου, Πέτρινο Θέατρο, 21:30, Γενική είσοδος 8€
Μαχαιροί, 12 Ιουλίου, Θέατρο Μαχαιρών, 21:30, Γενική είσοδος 8€

Παραστάσεις στην Αθήνα:
Παπάγου, 26 Ιουλίου, Κηποθέατρο Παπάγου,
Βύρωνας, 27 Ιουλίου, Θέατρο «Άννα Συνοδινού»

Ηλεκτρονική προπώληση για τις παραστάσεις στην Κρήτη: https://www.viva.gr/tickets/theater/aias-tou-gianni-ritsou/ και στο ταμείο του θεάτρου 1,5 ώρα πριν από κάθε παράσταση
Χορηγός επικοινωνίας: ΗΧΟΣ FM 94.2
Μείνετε συντονισμένοι για δωρεάν προσκλήσεις!

Η Ελένη Βεργαδή στο Χώνος
2023-07-08 21:30 - 23:30 | Χώνος Μυλοποτάμου
Οι μουσικές εκδηλώσεις συνεχίζονται και το Σάββατο 8 Ιουλίου με Λαϊκή Βραδιά και ΕΙΣΟΔΟ ΕΛΕΥΘΕΡΗ!
Η υπέροχη Ελένη Βεργαδή με το συγκρότημά της στο τραγούδι, ο Δημήτρης Κανλής στο μπουζούκι και ο Δημήτρης Κατσικαβέλας στα πλήκτρα, θα μας ανεβάσουν, ώστε να γίνουμε όλοι, “ένας κύκλος, μία παρέα”.
Την βραδιά διοργανώνει ο πολιτιστικός σύλλογος “Το Χώνος” Μυλοποτάμου.
Η εκδήλωση γίνεται στα πλαίσια των Αγιοκυριακάτικων Πολιτιστικών – Αθλητικών και Θρησκευτικών Εκδηλώσεων 2023.

Παντ. Θαλασσινός - Γ. Καζαντζής - Κ. Φασουλάς live
2023-07-09 20:00 - 23:30 | Αγροτικό δισκοπωλείο, Σεισαρχα, Ρέθυμνο
Παρουσίαση δίσκου
«Αινίγματα»
Παντελής Θαλασσινός, Γιώργος Καζαντζής, Κώστας Φασουλάς

Ο Παντελής Θαλασσινός, ο Γιώργος Καζαντζής και ο Κώστας Φασουλάς, παρουσιάζουν ολοκληρωμένο τον νέο δίσκο τους, με τίτλο «Αινίγματα».
Έχει προηγηθεί η επιτυχημένη κυκλοφορία των τραγουδιών, προπομπών του νέου album, «Οι Δείκτες» και «Τα Ξένα» με τη συμμετοχή του Δημήτρη Ζερβουδάκη.
Η παρουσίαση θα γίνει την Κυριακή 9 Ιουλίου στο «Αγροτικό δισκοπωλείο» στα Σίσαρχα στις 20:00.
Στην εκδήλωση θα ακουστούν ζωντανά τα τραγούδια του δίσκου καθώς και τραγούδια από τη δισκογραφία των δημιουργών.
Την ορχήστρα αποτελούν ο Παντελής Θαλασσινός στην κιθάρα, ο Γιώργος Καζαντζής στο πιάνο και ο Νίκος Μέρμηγκας στο μπουζούκι και λαούτο.
Σας περιμένουμε !!
Για κρατήσεις & πληροφορίες:
6980976609-2834020339-2810225758
